Uylanish. Uylanish () — 2009-yilda rejissyor Jahongir Ahmedov tomonidan suratga olingan komediya va romantika janridagi oʻzbek filmi. Filmda bosh rollarni Alisher Uzoqov, Asal Shodiyeva, Matyoqub Matchonov, Shohida Uzoqova, Jumadilla Rametov, Xosiyat Husanova, Rajab Adashev kabi aktyorlar ijro etishgan. Syujeti. Javohir ismli yigit oʻzining xoʻjayining Durdona ismli qizini sevadi. Lekin Durdonaning otasi ularning bu munosabatlaridan bexabar boʻladi, onasi Dildora esa bundan voqif boʻladi. Javohir oʻta masʼuliyatsiz haydovchi boʻlib, doim ishga kech keladi, baʼzida esa, dam olish kunini ish kuni bilan adashtirib ishga boradi. Shu tarzda xoʻjayini Mahmudni, yaʼni Durdonaning otasini asabiylashtiraveradi. Аmmo, xoʻjayiniga uning qizini sevishini va sovchi yuborib, unga uylanmoqchi ekanligini aytolmaydi. Durdona Javohirga uylariga sovchilar kelayotganini aytsa ham, u qatʼiy bir qarorga kela olmaydi. Kunlardan bir Durdonaning otasi Mahmud Javohirga, uyiga sovchilar kelganini, qizini unashtirib qoʻyganligini va tez orada toʻy qilishini aytadi. Buni eshitib Javohirning yuragi eziladi va uyga kelib „Titanik“ filmini tomosha qiladi. Javohirni ota-onasi ham uni uylantirish uchun sovchilikka borishadi. Bundan bexabar Javohir xoʻjayinikiga borib, sovchilar oʻtirgan xonaga kirib, ularga Durdonani sevishini, unga uylanmoqchi ekanligi aytadi. Shu vaqtda xonada oʻz ota-onasini koʻrib hayron qoladi va buni uyushtirilganini biladi. Bundan soʻng u Durdonaga uylanmasligini, qoʻlida rasmni qoʻyib, shu qizga uylanishi aytib chiqib ketadi. Durdona yigʻlagancha rasmni koʻrib, uning ortidan chiqib ketadi va ular yana eski xazillarini davom ettirishadi.